b'\n_START_ARTICLE_\nGauru pagasts\n_START_SECTION_\nV\xc4\x93sture\n_START_PARAGRAPH_\nPagasta teritorija ietilpa taj\xc4\x81 Pleskavas guber\xc5\x86as Ostrovas apri\xc5\x86\xc4\xb7a da\xc4\xbc\xc4\x81, ko saska\xc5\x86\xc4\x81 ar Latvijas\xe2\x80\x94Krievijas miera l\xc4\xabgumu 1920. gad\xc4\x81 pievienoja Latvijas teritorijai. 1925. gad\xc4\x81 no Vi\xc5\xa1gorodas pagasta dienvidu da\xc4\xbcas izveidoja Gauru pagastu un to iek\xc4\xbc\xc4\x81va jaunizveidotaj\xc4\x81 Jaunlatgales (v\xc4\x93l\xc4\x81k Abrenes) apri\xc5\x86\xc4\xb7\xc4\xab. 1944. gada 23. august\xc4\x81 Gauru pagastu kop\xc4\x81 ar p\xc4\x81r\xc4\x93jo biju\xc5\xa1\xc4\x81s Pleskavas guber\xc5\x86as teritoriju atdal\xc4\xabja no Latvijas PSR teritorijas un iek\xc4\xbc\xc4\x81va jaundibin\xc4\x81taj\xc4\x81 Krievijas PFSR Pleskavas apgabal\xc4\x81. \xc5\xa0obr\xc4\xabd bijus\xc4\xab Gauru pagasta teritorija ietilpst Pitalovas rajona Gauru, Dubnas un Tu\xc4\xbcinas pagastos._NEWLINE_Cauri pagastam tec\xc4\x93ja R\xc4\xabtupe, Lada, Ludza, kas vienlaikus bija ar\xc4\xab robe\xc5\xbeupe ar Krieviju un Kuhva, kas tec\xc4\x93ja uz robe\xc5\xbeas ar Baltinavas pagastu.'